تورک اتوموتیو سئکتورو، ژانویه آییندا یوزده 36،8 ایله آیلیق اولاراق سون 66 آیین ان یوکسک صادرات آرتیشینا ایمضا آتدی.
تورکیه صادراتچی‌لار مجلیسی و اولوداغ اتوموتیو صنایعی صادراتچی‌لاری بیرلیگی بیلگیلرینه گؤره، ژانویه 2016دا 1 میلیارد 512 میلیون 312 مین د‌لار اولان اتوموتیو صادراتی، ژانویه 2017ده 2 میلیارد 69 میلیون 424 مین دولارا یوکسلدی. تورکیه‌نین توپلام صادراتینداکی پایینی یوزده 19،7یه چیخاران اتوموتیو، صادرات لیدئرلیگینی ده داوام ائتدیردی.
اتوموتیوی، یوزده 11،9لوک پای ایله "حاضر گئییم و حاضر شابلون"، یوزده 11،7 ایله "کیمیوی ماده‌لر و معمولات‌لاری" و یوزده 8،1 ایله "چلیک" سئکتورلاری تعقیب ائتدی.
اتوموتیو سئکتورو، ژانویه آییندا 153 اؤلکه و اؤزارک بؤلگه ایله 12 سربست بؤلگه‌یه صادرات گرچکلشدیردی.
